REPUBLIKA[image: ]HRVATSKA
DUBROVAČKO-NERETVANSKA ŽUPANIJA
OPĆINA VELA LUKA
Općinsko vijeće

KLASA: ________________
URBROJ: 2117-21-________
Vela Luka, _____________.g.

Na temelju članka 61. stavka 2. Zakona o komunalnom gospodarstvu (NN 68/18, 110/18, 32/20) i članka 29. Statuta Općine Vela Luka (Službeni glasnik Općine Vela Luka br. 11//21), Općinsko vijeće Općine Vela Luka, za potrebe osnivanja prava služnosti za polaganje elektroenergetskog kabela, (iskop kanala i slobodan pristup radi izvođenja radova i održavanja), investitora Hrvatskog operatora prijenosnog sustava d.d. - Kupska 4, 10000 Zagreb, OIB: 13148821633, (u daljnjem tekstu HOPS d.d.),, na svojoj ______ sjednici, održanoj dana ___________. godine, donijelo je slijedeću
ODLUKU
o osnivanju prava služnosti za polaganje elektroenergetskog kabela
u uvali Prapatna, na k.č.z. 31156/6, K.O. Vela Luka

Članak 1.
Za potrebe projekta „Rekonstrukcija podmorske kabelske veze Hvar - Korčula - zamjena podmorskog 110 kV kabela, rekonstrukcija dijela DV 110 kV Stari Grad - Blato i optička KB veza“, Općina Vela Luka, kao stvarna vlasnica poslužne nekretnine:  pješačke staze na kat. čest. zem. 31156/6, put kale, 8513 m2, Z.U. 4834 K.O. Vela Luka, daje svoju suglasnost za osnivanje prava služnosti radi:
· izvođenja radova iskopa kanala i polaganja predmetnog elektroenergetskog kabela, te slobodnog pristupa radi izvođenja radova održavanja istog u uvali Prapatna u Veloj Luci, 
investitoru i ovlašteniku služnosti: Hrvatski operator prijenosnog sustava d.d. - Kupska 4, 10000 Zagreb, OIB: 13148821633.
Članak 2.
Pravo služnosti se dozvoljava osnovati  na dijelovima nekretnine nabrojene u članku 1. Trasa predmetnog nepotpunog izvlaštenja je prikazana u „Geodetskom elaboratu nepotpunog izvlaštenja, Podmorska 110 kV kabelska veza Hvar (KS Medvidbad) - Korčula (KS Prapratna)“, Oznaka elaborata: „Br. pr: 162/17“, izrađenog u listopadu 2018.g. od tvrtke TRIPODIJ-GEODEZIJA d.o.o., Ulica Petra Kružića 9, 21204 Dugopolje. Površina predmetnog nepotpunog izvlaštenja (opsega služnosti) je 194 m2, trasa objekta je na pješačkom makadamskom putu, pravac podzemne kabelske trase proteže se na središnjem dijelu kat. čestice zem. 31156/6 K.O. Vela Luka  u smjeru sjevero-zapad – jugo-istok, u dužini cca 138,9 m, u širini od 1,4 m.  Trasa nepotpunog izvlaštenja  je prikazana 
Članak 3.
Navedena služnost će se osnovati ugovorom o osnivanju prava služnosti i uknjižbom u zemljišnim knjigama. Ovlašćuje se Načelnica Općine Vela Luka  da sa tvrtkom HOPS d.d. zaključi ugovor o osnivanju prava služnosti, kojim će se detaljnije utvrditi prava i obveze stranaka. 

Članak 4.
Za osnovanu služnost na nekretninama iz članka 1. ove Odluke, ovlaštenik služnosti će platiti novčanu naknadu Općini Vela Luka, temeljem predmetnog elaborata nepotpunog izvlaštenja i procjene ovlaštenih sudskih vještaka.
Članak 5.
Pravo služnosti se osniva za vrijeme dok traje potreba za postojanjem iste, odnosno dok je u funkciji infrastruktura iz članka  1. ove Odluke.
Članak 6.
Ova Odluka će se objaviti u "Službenom glasniku Općine Vela Luka" i stupa na snagu osmog dana od dana objave.
Predsjednik Općinskog vijeća:

Zoran Manestar
Dostaviti: 
-objava u Službenom glasniku Općine Vela Luka
-tajništvo
-pismohrana

Obrazloženje

Donošenje ove Odluke se predlaže za potrebe projekta „Rekonstrukcija podmorske kabelske veze Hvar - Korčula - zamjena podmorskog 110 kV kabela, rekonstrukcija dijela DV 110 kV Stari Grad - Blato i optička KB veza“.

[bookmark: _GoBack]Tvrtka Hrvatskog operatora prijenosnog sustava d.d. - Kupska 4, 10000 Zagreb, OIB: 13148821633 je dobila građevinsku dozvolu (KLASA: UP/I-361-03/22-01/000216, URBROJ: 531-06-3-1-1/2-23-0040, od 02.06.2023.g.) za predmetnu građevinu, pa je potrebno osnivanje prava služnosti na predmetnoj pješačkoj stazi, gdje prolazi dio trase te građevine. Dana 13.studenog 2023. mr.sc. Dean Rahan, odvjetnik u ime HOPS d.d. je zatražio da se sklopi Ugovor o pravu služnosti za postavljanje/zamjenu kabela koji se dijelom nalazi unutar k.č.z. 31156/6 k.o. Vela Luka, a radi rekonstrukcije podmorske 110 kV kabelske veze Hvar-Korčula. 

Za osnivanje prava služnosti je nadležno Općinsko vijeće  prema članku 61. stavku 2. Zakona o komunalnom gospodarstvu (NN 68/18, 110/18, 32/20).

Trasa nepotpunog izvlaštenja je prikazana u „Geodetskom elaboratu nepotpunog izvlaštenja, Podmorska 110 kV kabelska veza Hvar (KS Medvidbad) - Korčula (KS Prapratna)“, Oznaka elaborata: „Br. pr: 162/17“, izrađenog u listopadu 2018.g. od tvrtke TRIPODIJ-GEODEZIJA d.o.o., Ulica Petra Kružića 9, 21204 Dugopolje.  U prilogu se nalazi grafički prikaz trase nepotpunog izvlaštenja  na dijelu k.č.z. 31156/6, K.O. Vela Luka.

Zbog interesa Općine Vela Luka za realizacijom predmetnog projekta, predlaže se usvajanje ove Odluke. 

